Tampereen taidemuseon ystävät ry

Näyttelyopastus: "Hyper" Tampereen Taidemuseossa ke 4.9. klo 16.30
2024-09-04 16:30 - 18:00 (Europe/Helsinki)
Kansainvälinen Hyper-näyttely vie katsojan suoraan iholle, lähelle ihmisyyttä.
Ilmoittautumista ei tarvita. Sisäänpääsy sekä opastus on jäsenille maksuton.

Hiekan taidemuseolla opastus näyttelyyn torstaina 17.10. klo 16.00
2024-10-17 16:00 - 17:00
Tavataan Hiekan taidemuseolla, Pirkankatu 6. Pääsemme tutustumaan museon omien taidekokoelmien lisäksi Mauno Kiviojan mitaleihin sekä Auno ja Mauri Riutun säätiön mitalinsuunnittelukilpailun satoon.

Maaria Wirkkalan näyttelyopastus Sara Hildénillä 29.10.
2024-10-29 16:30 - 18:00
Tervetuloa Sara Hildénille tutustumaan Maaria Wirkkalan näyttelyyn
tiistaina 29.10. klo 16.30. Ilmainen sisäänpääsy.

Vuoden nuori taiteilija - Suvi Sysi: näyttely opastuksella tiistaina 26.11. klo 16.30
2024-11-26 16:30 - 17:45
Tervetuloa mukaan Vuoden nuori taiteilija Suvi Sysin näyttelyyn Tampereen Taidemuseoon. Opastettu kierros näyttelyssä kello 16.30.
Suvi Sysin teokset ovat pääosin abstrakteja installaatioita. Materiaaleina töissään hän käyttää pääosin paperin ohella savea, puuta ja kipsiä.

Yhdistyksen pikkujoulut juhlitaan tiistaina 10.12. klo 18 ravintola Laternassa, Puutarhakadulla
2024-12-10 18:00 - 21:00
Tarjolla on jouluglögi ja monipuolinen buffet-menu pikkujouluun osallistujille. Jokainen tilaa ja maksaa ruokajuomansa itse. Ohjelmassa on mm. joululauluja, nukketeatteri Hupilaisen esitys ”Täydet, tyhjät kädet” ja pienten joulupakettien arvonta. Osanottajat voivat tuoda joulupaketteja arvontaa varten.
Pikkujoulun hinta on 45 euroa/henkilö ja se maksetaan 26.11. mennessä yhdistyksen tilille [REDACTED], viestikenttään osallistujan/osallistujien nimi ja ’pikkujoulu’. Sitova ilmoittautuminen Pirjo Paanaselle 26.11. mennessä sähköpostilla ph.paananen82@gmail.com tai tekstiviestillä 040 845 5414. Ilmoita samalla mahdolliset ruokarajoitteet.
Tervetuloa pikkujouluun, voit ottaa kaverisikin mukaan! Olethan tarkkana määräpäivien kanssa. Ravintola tarvitsee osanottajamäärän 12 päivää ennen tapahtumaa. Ravintola laskuttaa joka tapauksessa ilmoitetun pääluvun mukaan, joten ilmoittautuminen on sitova.

Opastettu tutustuminen "Talo täynnä taidetta"
2024-12-12 16:00 - 17:00 | Taidekeskus Mältinranta, Kuninkaankatu 2, Tampere, 33210, Suomi
Opastettu tutustuminen”Talo täynnä taidetta” teosvälitykseen Mältinrannassa. Voit tehdä taidehankintoja ja kuulla talon tulevista kuulumisista.
Tampereen Taiteilijaseuran perinteinen ”Talo täynnä taidetta” teosvälitys on avoinna 17.12.2024 asti, ti-to klo 12-18 ja pe-su klo 12-16.

Tule oppaaksi Raatihuoneelle!
2025-01-02 08:00 - 2025-01-31 17:00
Hyvät Tampereen taidemuseon ystävät!
Nyt on hieno mahdollisuus ryhtyä vapaaehtoistyöhön Raatihuoneen oppaaksi. Jäsenemme Eeva Viljanen ja Susanna Härkönen ovat usean vuoden ajan toimineet Raatihuoneen oppaina erilaisille ryhmille. He toivovat kovasti, että jäsenistä joku/jotkut lähtisivät mukaan tähän hyvin mielenkiintoiseen tehtävään. Tampereen kaupungin maksama korvaus tulee yhdistyksen hyväksi.
Eevalla ja Susannalla on seuraavat opastukset
ma 20.1. klo 13
to 30.1. klo 10
Sinulla on mahdollisuus tulla mukaan näihin opastuksiin ja katsoa voisiko opastus olla myös sinun vapaaehtoistyösi. Susanna ja Eeva perehdyttävät sinut tehtävään.
Jos pääset mukaan opastuksiin, niin laita viesti
Eevalle: eeva.viljanen@kolumbus.fi tai puh 050 563 1192
tai Susannalle: susanna.harkonen@hotmail.com tai puh 0400 752 412

Heikki Marilan näyttelyyn tutustuminen ti 18.2.2025 Sara Hildénillä klo 16.30
2025-02-18 16:30 - 18:00
Opastus on jäsenille maksuton, tervetuloa! Ilmoittautumista ei vaadita.
Suomalaisen nykytaiteen tunnetuimpiin nimiin kuuluva Heikki Marila (s. 1966) on Sara Hildénin Säätiön kokoelmataiteilija. Hän voitti vuonna 2011 Pohjoismaiden suurimman maalaustaiteen palkinnon, Carnegie Art Awardin. Marila tunnetaan etenkin suurikokoisista öljymaalauksistaan ja intensiivisistä teemoistaan, kuten raamatullisista aiheista, omakuvista ja kukka-asetelmista. Sara Hildénin taidemuseon takautuvassa näyttelyssä tulee olemaan esillä Marilan ikonisia kokonaisuuksia ja myös sellaisia teoksia, joita ei ole ollut aiemmin esillä.

Taiteilijatapaaminen Mältinrannassa ke 19.2. klo 16.
2025-02-19 16:00 - 17:00
Jäsenillä on mahdollisuus osallistua taiteilijatapaamiseen Mältinrannassa siellä näyttelyä pitävän taiteilijan kanssa. Keskiviikkona 19.2. klo 16.00 on tapaaminen taiteilija Karkki Mäkelän kanssa. Tervetuloa!

Ke 5.3.2025 klo 17.00 Tampell'Art
2025-03-05 17:00 - 18:30
Tapaamme Tampellan alueella Olli Joen taiteen parissa keskiviikkona 5.3.2025 klo 17.00. Olli Joen tytär Marinka toimii oppaanamme.
Osoite Verstaankatu 4, Tampella. Tervetuloa!

Ti 25.3. klo 16.30 näyttelyopastus Surrealismi – jaettu uni -näyttelyyn
2025-03-25 16:30 - 17:30
Surrealistisen taiteen satavuotista historiaa juhlistava laaja kansainvälinen näyttely Tampereen Taidemuseossa käsittää yli 100 teosta yli 70 taiteilijalta: maalauksia, veistoksia, valokuvia, grafiikkaa, piirustuksia ja elokuvakatkelmia. Näyttely tuo esiin surrealismin pioneerien ja merkittävien nykytaiteilijoiden kohtaamisia.
Tervetuloa mukaan myös näyttelyopastuksen jälkeen Metsoon kevätkokoukseen!

Yhdistyksen kevätkokous tiistaina 25.3. klo 18
2025-03-25 18:00 - 19:30
Yhdistyksen sääntöjen mukainen kevätkokous pidetään tiistaina 25.3. klo 18.00 pääkirjasto Metson Luentosali Pihlajassa (pohjakerros).
Kokouksessa käsitellään vuoden 2024 toimintakertomus (vuosikertomus) ja tilinpäätös sekä päätetään tili- ja vastuuvapauden myöntämisestä hallitukselle. Kokousasioiden lisäksi käydään läpi myös tulevaa toimintaa – jäsenten toivotaan esittävän omia toiveitaan ja mielipiteitään suunnitellusta toiminnasta paikanpäällä tai ottamalla yhteyttä suoraan johonkin hallituksen jäsenistä.
Olet tervetullut mukaan!

Kimmo Pyykkö: Pitkän matkan ateljee Kangasala-talolla to 10.4. klo 17
2025-04-10 17:00 - 18:30
Matkustamme omatoimisesti Kangasala-talolle tutustumaan kuvanveistäjä, professori Kimmo Pyykön taiteeseen. Opastettu tutustuminen näyttelyyn torstaina 10.4. klo 17.00.
Kangasalla vietetystä lapsuudesta ja nuoruudesta alkanut tie johti taidekoulutukseen pääkaupunkiin ja monimuotoiseen uraan suomalaisella taidekentällä kuuden vuosikymmenen aikana.
Näyttely rakentuu alkuperäisdokumenttien, digitoidun aineiston ja taideteosten vuoropuhelusta.

Lauantaina 3.5. taideretki Raumalle
2025-05-03 09:00 - 18:30
Ensimmäinen kohteemme on Rauman Taidemuseo, jossa Antti Laitisen ja Hanna Saarikosken yhteisnäyttely Sula – Molten. Näyttely viipyilee jäässä materiaalina, katoavana luonnonvarana.
Toinen näyttely on Pinnalan Sydän Rauman kaupungin taidekokoelmat
Oppaanamme toimii museonjohtaja Taina Myllyharju.
Lounaan nautimme Villa Tallbossa, buffetpöytä.
Lounaan jälkeen Taina Myllyharju opastaa meidät Karin Kampukselle. Se on uusi hieno rakennuskokonaisuus, jossa on paljon julkista taidetta ja töitä mm. Tuomo Rosenlundilta ja Jaakko Himaselta.
Matkamme jatkuu Kauttuan Ruukinpuistoon, jossa kahvittelemme Alvar Aallon suunnittelemalla Jokisaunalla. Jokisauna on uniikki ja inspiroiva sauna- ja pesularakennus. Tämän jälkeen tutustumme oppaan johdolla Alvar Aallon suunnittelemaan Terassitaloon, joka on funktionalistinen asuintalo ja jota pidetään yhtenä hänen merkittävimmistä töistään.
Lähtö: klo 9.00 Keskustori, Vanha kirkko paluu n. klo 18.30
Matkan hinta: jäsen museokortilla 79 €, jäsen ilman museokorttia 88 €, ei-jäsen museokortilla 89 € ja ei-jäsen ei museokorttia 99 €.
Matkan hintaan sisältyy matkat, lounas, opastukset, pääsymaksut ja kahvit.
Matkalle ilmoittaudutaan viim. 19.4.2025 ja matka maksetaan samaan päivään mennessä yhdistyksen tilille [REDACTED], viite 1025.
Ilmoittautumiset Paula Aholle, sähköposti paula.aho.49@gmail.com tai puh. 040 820 2968.
Tervetuloa!

Taiteilijatapaaminen Mältinrannassa ti 17.6. klo 16.
2025-06-17 16:00 - 17:00
Jäsenillä on mahdollisuus osallistua taiteilijatapaamiseen Mältinrannassa siellä näyttelyä pitävän taiteilijan kanssa. Tiistaina 17.6. klo 16.00 on tapaaminen taiteilija Tiina Lammisen kanssa. Tervetuloa!

Finlayson Art Area opastettuna ke 9.7. klo 16
2025-07-09 16:00 - 17:30
Ke 9.7. Finlayson Art Area, lähtö opastetulle kierrokselle klo 16.00 Väinö Linnan aukiolta.
Tänä kesänä on esillä eri puolilla Finlaysonia 9 kohdetta: ( EGS, Jaakko Heikkilä, Kerttu Horila, Helinä Hukkataival & Ida Sofia Fleming, Kimmo Kaivanto, Kirsi Neuvonen, Timo Vuorikoski, Collection Kakkonen) katumaalausten lisäksi. Finlaysonilta löydät myös ruoveteläisen kirjakauppa Vinhan toimipisteen.

Sara Hildénin taidemuseon kesänäyttely opastettuna ti 12.8. klo 16.30
2025-08-12 16:30 - 18:00
Ti 12.8.2025 klo 16.30 Sara Hildenin taidemuseo, opastus kesänäyttelyyn Alusta alkaen
Kesän näyttely valottaa suomalaisen taiteen kehityskulkuja, taiteilijoita ja teemoja 1900-luvun alkupuolelta tähän päivään Sara Hildénin Säätiön kokoelmateosten kautta. Näyttelyssä on mukana maamme kuvataiteen ikonisimpia teoksia kuten Tyko Sallisen hurmoshenkinen kansankuvaus Hihhulit (1918), Helene Schjerfbeckin myöhäiskauden herkkä Pukukuva (1938) ja Kimmo Kaivannon tunnettu merkkiteos Kun meri kuolee II (1973).

Taideretkelle Poriin lauantaina 23.8.
2025-08-23 08:00 - 18:30
Tervetuloa loppukesän retkelle Poriin lauantaina 23.8.2025!
Ensimmäinen kohteemme on mittavan remontin jälkeen alkuvuodesta avautunut
Porin Taidemuseo. Vuonna 1981 avautunut taidemuseo on korkeatasoisista
vaihtuvista näyttelyistään tunnettu nykytaiteen museo Kokemäenjoen varrella
vanhassa tullikamarin vaaka- ja pakkahuoneessa. Taidemuseossa on mm. Maire
Gullichsen ja modernismin käännekohdat -näyttely, johon osallistumme oppaan
johdolla.
Museokäynnin jälkeen nautimme brunssia hotelli Vaakunan buffetpöydästä.
Brunssin jälkeen siirrymme Porin Käppärän hautausmaalle, jossa vierailemme Fritz
Arthur Júseliuksen nuorena menehtyneen Sigrid tyttärensä hautapaikaksi
rakennuttamassa mausoleumissa. Mausoleumin freskot ovat vuosilta 1933-39
taiteilija Jorma Gallen-Kallelan maalaamat isänsä Akseli Gallen-Kallelan luonnosten
mukaan.
Kotimatkalle lähdemme Ulvilassa sijaitsevan Leineperin ruukin kautta, jossa
tutustumme alueeseen lyhyen opastuksen avulla. Sen jälkeen jää vapaata aikaa
esimerkiksi kahvitella ja tutustua alueen käsityöläisputiikkeihin sekä muihin
rakennuksiin.Leineperin ruukki on yksi maamme parhaiten säilyneitä ruukkialueita.
Lähtö: klo 8.15 Keskustori, Vanha kirkko.
Paluu: n. klo 18.30.
Matkan hinta: jäsen museokortilla 66 €, jäsen ilman museokorttia 76 €, ei-jäsen
museokortilla 78 € ja ei-jäsen ilman museokorttia 88 €.
Matkan hintaan sisältyy matkat, brunssi, opastukset sekä pääsymaksut.
Matkalle ilmoittaudutaan viim. 4.8.2025 ja matka maksetaan samaan päivään
mennessä yhdistyksen tilille [REDACTED], viite 1041.
Ilmoittautumiset Liisa Järviselle, sähköposti liisamaija@live.com tai puh. 040-578 4981.

Tampereen Työväen teatterissa "Helene" ma 1.9. klo 18.30
2025-09-01 18:30 - 21:00
Olemme varanneet lippuja 1.9. 2025 klo 18.30 (huom aika!!) Tampereen Työväen teatteriin esitykseen ”Helene”.
Tiedossa on kiehtova näytelmä periksiantamattomasta taiteilijasta. Helene Schjerfbeck (1862-1946) on yksi rakastetuimmista, mutta myös kansainvälisesti tunnetuimmista suomalaisista taiteilijoistamme.
Ilmoittautumiset 1.8.2025 mennessä Paula Aho, sposti paula.aho.49@gmail.com tai puh. 040 820 2968. Lippu maksetaan yhdistyksen tilille 1.8.2025 mennessä, Tampereen taidemuseon ystävät, tili [REDACTED], lipun hinta 40 € ja viite 1038.

Taiteilijatapaaminen Mältinrannassa ke 10.9.2025
2025-09-10 16:30 - 18:00 | Taidekeskus Mältinranta, Kuninkaankatu 2, Tampere, 33210, Suomi
Jari Arffman on Kajaanissa syntynyt ja Tampereella asuva valokuvataiteilija. Jari Arffmanin taiteilijanlaadulle ovat leimallisia erilaiset vastakohtaisuudet. Hän on kaunistelematta näkemäänsä dokumentoiva realisti ja mystisiä sielun- ja mielenmaisemia välittävä romantikko. Häntä kiinnostaa kiinnostaa paikallisuus ja globaalisuus, älyllisyys ja emotionaalisuus, käsitteellinen ja konkreettinen, henkilökohtainen ja yleisinhimillinen, Toiseus ja Samuus.

Opastettu kierros Tampereen Tuomiokirkossa to 16.10. klo 16.30.
2025-10-16 16:30 - 17:30
Tervetuloa mukaan opastetulle kierrokselle Tampereen Tuomiokirkkoon torstaina 16.10. klo 16.30.
Tapahtuma on maksuton jäsenillemme.
Tampereen tuomiokirkko sijaitsee Juhannuskylässä, ja se on Tuomiokirkkoseurakunnan pääkirkko sekä hiippakunnan ja valtakunnallisten jumalanpalvelusten pitopaikka. Istumapaikkoja kirkossa on noin 1850. Kirkossa järjestetään konsertteja ja se on Tampereen suosituimpia vihkikirkkoja.
Arkkitehtonisesti merkittävän kirkon on suunnitellut arkkitehti Lars Sonck. Kirkko ja sen taideteokset edustavat kansallisromanttista tyylisuuntaa.

Tampereen Raatihuoneen talo- ja taidekierros to 30.10.2025 klo 16.30
2025-10-30 16:30 - 17:30 | Tampereen Raatihuone, Keskustori 8, Tampere, Finland
Keskustorilla sijaitseva Tampereen Raatihuone vihittiin käyttöön vuonna 1890. Uusrenessanssityyliä edustavan palatsimaisen rakennuksen suunnitteli arkkitehti Georg Schreck. Alun perin rakennuksessa toimivat maistraatti ja rahatoimikamari sekä hieman myöhemmin poliisiasema ja köyhäinhoitohallitus. Juhlasalissa kokoontuivat kaupunginvaltuusto ja raastuvanoikeus.
Raatihuone liittyy Tampereen historian tärkeisiin tapahtumiin, kuten 1905 suurlakkoon, jolloin raatihuoneen parvekkeelta luettiin punainen julistus. Julistuksessa vaadittiin yleistä ja yhtäläistä äänioikeutta. Vuoden 1918 kansalaissodan lopussa Raatihuone oli punaisten viimeinen tukikohta. Taisteluiden jälkiä on edelleen nähtävissä muun muassa Raatihuoneen portaissa.
Tervetuloa mukaan opastetulle kierrokselle Raatihuoneella! Tapaamme viimeistään klo16.30 pääoven edessä. Kierrokselle pitää ilmoittautua jäsenkirjeessä annetun ohjeen mukaisesti.

Vuoden nuori taiteilija to 13.11. ja ti 18.11. Tampereen taidemuseolla
2025-11-13 12:00 - 2025-11-18 17:00
VNT -opastus I torstaina 13.11. klo 12.00 Tampereen taidemuseolla
VNT-opastus II tiistaina 18.11. klo 16.30 Tampereen taidemuseolla
Vuoden nuori taiteilija Man Yau on helsinkiläinen kuvanveistäjä. Hänen työskentelynsä lähtökohtana on tutkia ”esillä ja puristuksessa olemisen” tunnetta naisen ja BIPOC-taiteilijan (tark. mustat, alkuperäiskansaan kuuluvat ja muut ei-valkoihoiset) näkökulmasta. Hän sanoo: ”Työskentelen veistosten ja installaatioiden parissa, usein imitoiden arkisia esineitä ja esteettisiä vallan symboleja… Hyödynnän saven, silkin, metallin ja lasin kaltaisten vaativien materiaalien herättämiä tunteita ja merkityksiä…” Man Yaun teoksia on ollut esillä niin Suomessa kuin ulkomaillakin. Olemme sopineet kaksi opastuskierrosta, koska ne ovat olleet aiemmin kovin suosittuja.
Samalla käynnillä kannattaa tutustua myös alakerran mediataiteilija Hanna Haaslahden Kaltaiset -teokseen. Se on immersiivinen installaatio, jossa yleisöstä tulee virtuaalisesti luodun perheen jäseniä. Kone, uudenlainen kuvantamislaite, luo katsojasta kaltaisen – se yhdistää yleisön kasvoja aineettomasti projisoimalla virtuaalisesti luotuihin hahmoihin.
Ei tarvitse ilmoittautua ennakkoon.

Syyskokous tiistaina 18.11. klo 18 Metsossa
2025-11-18 18:00 - 19:00
KUTSU SYYSKOKOUKSEEN
Tiistaina 18.11.2025 klo 18.00 syyskokous pääkirjasto Metsossa
Yhdistyksen syyskokous pidetään tiistaina 18.11.2025 klo 18.00 alkaen pääkirjasto Metson Pihlaja -luentosalissa (alakerrassa). Kokouksessa käsitellään sääntömääräiset syyskokousasiat: toimintasuunnitelma ja talousarvio vuodelle 2026, jäsenmaksun suuruus vuodelle 2026 ja hallituksen jäsenten valinta erovuoroisten tilalle. Lisäksi käsitellään yhdistyksen tulevaisuusstrategia. Kokouksessa kuullaan myös jäsenkyselyn tulokset ja käydään keskustelua niiden pohjalta.
Tervetuloa!

Ilai Elias Lehdon näyttely Kimmo Pyykkö -museossa ke 26.11. klo 17
2025-11-26 17:00 - 18:30
Tervetuloa Kimmo Pyykkö -museoon Kangasalle tutustumaan Ilai Elias Lehdon näyttelyyn Outoja leikkejä keskiviikkona 26.11.2025 klo 17.00.
Taiteilija itse opastaa meitä.
Ilai Elias Lehdon yksityisnäyttely kasvaa taiteilijan työhuoneelta leikkikentän laitojen yli ja valtaa Kimmo Pyykkö -taidemuseon 20.9.2025–11.1.2026. Näyttely haastaa yleisönsä etsimään leikin rajoja.
Ilai Elias Lehto (s.1988, Joensuu) on Tampereella asuva ja työskentelevä pohjoiskarjalaislähtöinen kuvanveistäjä. Hän toteuttaa teoksensa pääasiassa pehmeistä ja kierrätetyistä materiaaleista, sekoittaen ja sulauttaen yhteen kuvataiteen ja tekstiilikäsityön perinteitä ja tekniikoita. Hänen teoksissaan toistuvat erilaiset koskettamaan houkuttavat, pehmeät tai karvaiset pinnat, kuten pehmolelujen keinoturkki, vakosamettikangas tai huovutusvilla. Teosten lelumainen muoto ja pehmoiset piirteet kätkevät usein sisäänsä elämän isoja kysymyksiä.

Pikkujoulut ravintola Mylläreissä ke 10.12. klo 18
2025-12-10 18:00 - 21:30
Pikkujoulut keskiviikkona 10.12.2025 klo 18-21.30 ravintola Mylläreissä, Åkerlundinkatu 4.
Tiedossa on mukava ilta joululounaan, yhdessäolon ja ohjelman parissa. Runoryhmä ENnit esittää meille runokokonaisuuden Harvoin tarjolla. Lauletaan joululauluja ja pidetään joululahja-arpajaiset, joten voit tuoda pienen paketin arvontaan.
Ilmoittautuminen 21.11.2025 mennessä sähköpostitse liisamaija@live.com. Ilmoita samalla myös mahdollisista ruokarajoitteistasi. Illalliskortti 55 e tulee maksaa etukäteen yhdistyksen tilille [REDACTED] käyttäen viitenumeroa 1067 .

Talo täynnä taidetta - Taidekeskus Mältinranta 25 vuotta, ke 17.12. klo 17.00
2025-12-17 17:00 - 19:00 | Taidekeskus Mältinranta, Kuninkaankatu 2, Tampere, 33210, Suomi
Tervetuloa tutustumaan Talo täynnä taidetta myyntinäyttelyyn ja kuulemaan Taidekeskus Mältinrannan 25 -vuotisesta historiasta. Esittelijänä toimii Mältinrannan koordinaattori Senni Uusikartano.

Näyttelyopastus, Pentti Kaskipuro, Sara Hildénin taidemuseo, ke 14.1.26 klo 16.30
2026-01-14 16:30 - 18:00
Taidegraafikko Pentti Kaskipuron näyttely tarjoaa ainutlaatuisen läpileikkauksen suomalaisen taidegrafiikan mestarin tuotantoon 1950 -luvulta 2000 -luvun teoksiin asti.
Tilaisuus on yhdistyksen jäsenille maksuton. Osallistujia, joilla on museokortti pyydetään näyttämään se museon kassalla ennen opastuksen alkamista.

Draamaopastus Emil Aaltosen museossa to 29.1.2026 klo 17
2026-01-29 17:00 - 18:00
Draamaopastuksessa seurataan vuorineuvos Emil Aaltosen matkaa paimenpojasta teollisuusmieheksi. Emil Aaltosen roolissa Tampereen Työväen Teatterin näyttelijä Auvo Vihro. Esityksen kesto n. 30 min.
Opastuksen hinta 7 eur / hlö. Maksu viimeistään 23.1.2026 yhdistyksen tilille [REDACTED] käyttäen viitenumeroa 1025.
Museokortin haltijoiden toivotaan merkitsevän käyntinsä näyttämällä museokorttia.

Opastus Tampereen taidemuseon näyttely Encore! to 12.3. klo 14.00
2026-03-12 14:00 - 15:00 | Tampereen taidemuseo, Puutarhakatu 34, Tampere
Ei tarvitse ilmoittautua, mutta näytä museokorttia kassalla tai kerro jäsenyydestäsi.
Näyttely esittelee museon omien kokoelmien teosten avulla kuvataiteen kehitysvaiheita 1810-luvulta 2020-luvulle, mukana on pitkään toivottuja taiteen kultakauden maalauksia, mutta myös nykytaidetta.
